పశ్చిమ గోదావరి జిల్లా
పశ్చిమ గోదావరి జిల్లా, భారత దేశము యొక్క ఆంధ్ర ప్రదేశ్ రాష్ట్రములోని ఒక జిల్లా. ఈ జిల్లా రాజధాని ఏలూరు కృష్ణాజిల్లా రాజధాని విజయవాడకు 50 కిలోమీటర్ల దూరంలో ఉంది. జిల్లాకు తూర్పున గోదావరి నది ప్రవహిస్తూ తూర్పు గోదావరి జిల్లాను జిల్లా నుండి వేరు చేస్తున్నది. జిల్లాకు పశ్చిమాన కృష్ణా జిల్లా, దక్షిణాన కృష్ణా జిల్లా, బంగాళాఖాతం, ఉత్తరాన తెలంగాణా రాష్ట్రానికి చెందిన ఖమ్మం జిల్లాలు సరిహద్దులుగా ఉన్నాయి. తాడేపల్లిగూడెం, జిల్లాలోని ఒక అభివృద్ధి చెందుతున్న పట్టణము. ఈ జిల్లాలో 52% అక్షరాస్యత ఉంది. తణుకు పారిశ్రామికంగా వృద్ధి పొందుతున్న గ్రామం. భీమవరం వ్యాపారాత్మకంగా వృద్ధిపొందుతున్న నగరం.
సఖినేటిపల్లి
ఈ ఊరు గోదావరి నది వశిష్ట పాయ ఒడ్డున ఉండుటంవలన అందాలకు కొరతలేదు. పశ్చిమ గోదావరి జిల్లాలోని నరసాపురానికి, సఖినేటిపల్లికి మధ్య గోదావరి మాత్రమే అడ్డు. అందువలన, సఖినేటిపల్లి ప్రాంతములోని వ్యవసాయపు ఉత్పత్తులను, గోదావరి దాటించి, నరసాపురం ద్వారా మిగిలిన ప్రాంతానికి పంపేవారు. ఇప్పుడు నరసాపురం సమీపంలోని చించినాడ వంతెన ఉభయ గోదావరి జిల్లాలను కలుపుతోంది కనుక సఖినేటిపల్లి ప్రాంతంలో వర్తకం అభివృద్ధి చెందింది. బల్లకట్టు ద్వారా నరసాపురానికి రాకపోకలతో సంబంధం పోలేదు.